Sajtóközlemény

Uszód, Géderlak, Dunaszentbenedek községek szennyvízcsatornázása és Kalocsa szennyvíztisztító telepének rekonstrukciós bővítése

**Az ünnepélyes projektzáró rendezvénnyel befejeződött az Uszód, Géderlak, Dunaszentbenedek községek szennyvízcsatornázása és Kalocsa szennyvíztisztító telepének rekonstrukciós bővítése. A négy település a beruházási költsége összesen 1 985 115 917 Ft, melyből a KEOP-1.2.0/09-11-2011-0026 azonosítószámú pályázatával elnyert Uniós támogatás: 1 880 517 827 Ft. A támogatási intenzitás: 94,874427%**

**Szennyvíztisztító-telep rekonstrukciója:**

A kommunális szennyvizek tisztításának módja a mechanikai tisztítást követően egylépcsős eleveniszapos biológiai tisztás. Ez vegyszeres és részben biológiai foszfor eltávolítást és teljes biológiai szerves anyag és nitrogén eltávolítást jelent. A kalocsai szennyvíztisztító telepen tehát kiépítették a biológiai foszfor eltávolításához szükséges rendszert. Lehetőség nyílt ezen túl a rendszer levegőztetés és belső recirkuláció szabályozásával történő optimalizálásra is. Az Iszapkomposztálás fejlesztése 3000 tonna/évről 6000 tonna/évre történő kapacitás bővítést eredményez.

A munka eredményeként a szennyvíztelepen növekedett a szalmatárolók területe, három új prizma létesült, megépült egy 2x400 m3-es új anaerob vb. műtárgy (kör előülepítő, kiegyenlítő- és reaktormedence), egy hídmérleg, és egy 280 m2-es előkészítő csarnok.

A kivitelezéshez kapcsolódóan udvartéri vezetékeket létesítettek, villamos hálózatot, technológiai vezérlést építettek ki, mérőműszereket telepítettek.

A projekthez kapcsolódóan beszerzésre került 1 db komposztrosta, 1 db nyersanyag homogenizáló, 1 db trágyaszóró és 1 db erőgép bálatüske előtéttel.

**Csatornahálózat:**

Kalocsán 100 m D160 KG-PVC gravitációs házi bekötés készült el, 1 km hosszúságú D200 KG-PVC gravitációs gerincvezeték épült.

A 4 településen összesen 19 km nyomóvezeték épült meg, a D90 – D160 átmérőig.

A nyomóvezetékekhez kacsolódóan 18 közterületi átemelő épült és 4 már meglévő, ám rossz állapotú átemelő komplett rekonstrukcióját (építészet, gépészet, villamos és vezérlés) végezték el Kalocsán.

Környezetvédelmi szempontból elsődleges cél, hogy a közműves vízellátó rendszereken szolgáltatott vízből keletkező szennyvíz teljes mennyisége tisztításra kerüljön. A tisztítással a káros vízszennyezése ellen védjük ivóvíz bázisainkat, melyek egyrészt a felszín alatti víztartalékaink, másrészt az egyre szélesebb körben nyersvízforrásainkat jelentő élővizeink.